Κάκια Παναγιώτου

Η Αικατερίνη «Κάκια» Παναγιώτου (26 Ιανουαρίου 1923 - 6 Απριλίου 2013) ήταν Ελληνίδα ηθοποιός.

Βιογραφία 
Γεννήθηκε στην Αθήνα το 1923 και πέρασε τα παιδικά της χρόνια στον Βόλο, τόπο καταγωγής της μητέρας της. Ακόμη είχε ρίζες από την Κεφαλονιά και τη Χειμάρρα. Όταν τελείωσε τις γυμνασιακές της σπουδές, φοίτησε στη Γερμανική Ακαδημία και στη συνέχεια στη Δραματική Σχολή του Εθνικού Θεάτρου, από την οποία εξήλθε με άριστα. Πρωτοεμφανίσθηκε στη θεατρική σκηνή το 1945 στον θίασο «Αυλαία» και το 1948 προσελήφθη στο Εθνικό Θέατρο ως κορυφαία στον χορό αρχαίου δράματος. Στην παράσταση της «Ορέστειας» του Αισχύλου διακρίθηκε ιδιαίτερα, υποδυόμενη την Κασσάνδρα. Στη συνέχεια ανέλαβε πρωτεύοντες ρόλους σε νεότερες παραστάσεις έργων.

Περιόδευσε με τον θίασο της Μαρίκας Κοτοπούλη στην Αίγυπτο και την Κύπρο. Από το 1953 ήταν μόνιμο στέλεχος του Εθνικού Θεάτρου και συνεργάστηκε μαζί με σημαντικά ονόματα του ελληνικού θεάτρου, εμφανιζόμενη στην Επίδαυρο, το Ηρώδειο κ.α..  Στη δεκαετία του 1960 ασχολήθηκε έντονα με τον ελληνικό κινηματογράφο όπου και συμμετείχε σε αρκετές ταινίες, όπως, μεταξύ άλλων, οι Στεφανία, Αγάπη για πάντα, Μαντώ Μαυρογένους και Υπολοχαγός Νατάσσα.

Την τηλεοπτική σεζόν 2007-2008 έπαιξε τον ρόλο της αφηγήτριας στη σειρά Δεληγιάννειον Παρθεναγωγείον, ο οποίος και αποτέλεσε τον τελευταίο της χρονικά.

Προσωπική ζωή 
Παντρεύτηκε τον Κωνσταντίνο Σάπαρη, με τον οποίο και απέκτησε έναν γιο. Απεβίωσε στην Αθήνα, στις 6 Απριλίου του 2013, σε ηλικία 90 ετών και κηδεύτηκε στο Νεκροταφείο Χαλανδρίου.

Φιλμογραφία

Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες η Παναγιώτου συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Πηγές 
 Νεώτερον Εγκυκλοπαιδικόν Λεξικόν Ηλίου τ.15ος, σ.388.

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Απόφοιτοι της Δραματικής Σχολής του Εθνικού Θεάτρου